CELEX: 32014R1353
Language: lt
Date: 2014-12-15 00:00:00
Title: 2014 m. gruodžio 15 d. Komisijos įgyvendinimo reglamentas (ES) Nr. 1353/2014, kuriuo iš dalies keičiamas Įgyvendinimo reglamentas (ES) Nr. 1156/2012, kuriuo nustatomos išsamios tam tikrų Tarybos direktyvos 2011/16/ES dėl administracinio bendradarbiavimo apmokestinimo srityje nuostatų įgyvendinimo taisyklės

19.12.2014   
            
            
               LT
            
            
               Europos Sąjungos oficialusis leidinys
            
            
               L 365/70
            
         KOMISIJOS ĮGYVENDINIMO REGLAMENTAS (ES) Nr. 1353/2014
   2014 m. gruodžio 15 d.
   kuriuo iš dalies keičiamas Įgyvendinimo reglamentas (ES) Nr. 1156/2012, kuriuo nustatomos išsamios tam tikrų Tarybos direktyvos 2011/16/ES dėl administracinio bendradarbiavimo apmokestinimo srityje nuostatų įgyvendinimo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. vasario 15 d. Tarybos direktyvą 2011/16/ES dėl administracinio bendradarbiavimo apmokestinimo srityje, panaikinančią Direktyvą 77/799/EEB (1), ypač į jos 20 straipsnio 4 dalį,
   kadangi:
   
               (1)
            
            
               Direktyva 2011/16/ES reikalaujama, kad keičiantis apmokestinimo srities informacija būtų naudojamos standartinės formos ir kompiuteriniai formatai;
            
         
               (2)
            
            
               keičiantis prašoma informacija, vykdant spontaniškus informacijos mainus, teikiant pranešimus ir atsiliepimus naudojamos standartinės formos turi atitikti Komisijos įgyvendinimo reglamento (ES) Nr. 1156/2012 (2) I–IV priedų nuostatas;
            
         
               (3)
            
            
               privalomiems automatiniams informacijos apie tam tikrų nurodytų kategorijų pajamas ir kapitalą mainams pagal Tarybos direktyvos 2003/48/EB (3) 9 straipsnį naudojamas kompiuterinis formatas paremtas esamu kompiuteriniu formatu;
            
         
               (4)
            
            
               Reglamentas (ES) Nr. 1156/2012 turėtų būti atitinkamai iš dalies pakeistas;
            
         
               (5)
            
            
               šie pakeitimai turėtų galioti nuo 2015 m. sausio 1 d. pagal Direktyvos 2011/16/ES 29 straipsnio 1 dalį dėl įstatymų ir kitų teisės aktų, būtinų, kad būtų laikomasi šios direktyvos 8 straipsnio nuostatų dėl privalomų automatinių informacijos mainų, įsigaliojimo valstybėse narėse;
            
         
               (6)
            
            
               šiame reglamente nustatytos priemonės atitinka Administracinio bendradarbiavimo apmokestinimo srityje komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 1156/2012 iš dalies keičiamas taip:
   
               1)
            
            
               Įterpiamas 1a straipsnis:
               „1a straipsnis
               Privalomiems automatiniams informacijos mainams pagal Direktyvos 2011/16/ES 8 straipsnio 1 dalį naudojamas kompiuterinis formatas atitinka šio reglamento V priedo nuostatas.“
            
         
               2)
            
            
               Pridedamas Reglamento (ES) Nr. 1156/2012 V priedas, kaip nustatyta šio reglamento priede.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gruodžio 15 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 64, 2011 3 11, p. 1.
   
      (2)  2012 m. gruodžio 6 d. Komisijos įgyvendinimo reglamentas (ES) Nr. 1156/2012, kuriuo nustatomos išsamios tam tikrų Tarybos direktyvos 2011/16/ES dėl administracinio bendradarbiavimo apmokestinimo srityje nuostatų įgyvendinimo taisyklės (OL L 335, 2012 12 7, p. 42).
   
      (3)  Tarybos direktyva 2003/48/EB dėl palūkanų, gautų iš taupymo pajamų, apmokestinimo (OL L 157, 2003 6 26, p. 38).
   
      PRIEDAS
      
         
            „V PRIEDAS
            1a straipsnyje nurodytas kompiuterinis formatas
            Privalomiems automatiniams informacijos mainams pagal Direktyvos 2011/16/ES 8 straipsnį naudojamas kompiuterinis formatas atitinka toliau pateikiamą medžio struktūrą ir apima šias elementų klases (1):
            
                        a)
                     
                     
                        Susijusias su visu pranešimu:
                        
                  
                        b)
                     
                     
                        Susijusias su dalimi, skirta informacijai apie su darbo santykiais susijusias pajamas arba direktoriaus atlyginimą perduoti:
                        
                  
                        c)
                     
                     
                        Susijusias su dalimi, skirta informacijai apie pensijas perduoti:
                        
                  
                        d)
                     
                     
                        Susijusias su dalimi, skirta informacijai apie gyvybės draudimo produktus perduoti:
                        
                  
                        e)
                     
                     
                        Susijusias su dalimi, skirta informacijai apie nekilnojamojo turto turėjimą ir pajamas iš jo perduoti:
                        
                  
                        f)
                     
                     
                        Susijusias su dalimi, kai neperduodama jokios su konkrečia kategorija susijusios informacijos:
                        
                  
                        g)
                     
                     
                        Susijusias su dalimi, kurioje patvirtinamas su konkrečia kategorija susijusios informacijos gavimas:
                         “
                  
      
      
         (1)  Tačiau tik konkrečiu atveju faktiškai pateikiami ir taikomi laukai turi būti užpildyti tuo atveju naudojamoje kompiuterinėje formoje.